Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 180/06/8806	Košice, 2.1.2013
EEČ : 2-65-2-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
v dobe od mesiaca október 2005 do 07. 03. 2006 došlo k zanedbaniu vyživovacej povinnosti voči dievčaťu XXXXX, nar. 02. 08. 1994, ktorá bola zverená do výchovy XXXXX, nar. 01. 05. 1939, trvale bytom Valaliky, Okružná 72 a rozsudkom Okresného súdu Košice - okolie, pod č. k. 9P 66/2005-24 zo dňa 18. 05. 2005, v ktorom bolo ustanovené prispievať výživné sumou vo výške 624,-Sk mesačne vždy do 15.dňa v mesiaci k rukám starej matky XXXXX, čím jej takto vznikol dlh na výživnom vo výške 3.120,-Sk,

lebo zanikla trestnosť činu
Odôvodnenie:
           Uznesením povereného príslušníka OO PZ Čaňa sp. zn. ČVS: ORP-327/OSV-KS-2006 zo dňa 05. 05. 2006 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu konania bola vypočutá poškodená XXXXX, ktorá dňa 08. 12. 2012 pri výsluchu uviedla, že obvinená uhradila celé dlžné výživné a ja naďalej si plní vyživovaciu povinnosť.  
Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor